Michael Oher

**Michael Jerome Oher** (; né **Williams Jr.**; født 28. mai 1986 i Memphis i Tennessee) er en tidligere amerikansk fotball offensive tackle i National Football League (NFL). Han spilte college football ved University of Mississippi og ble draftet av Baltimore Ravens i første runde av NFLs draft i 2009. Han spilte også for Tennessee Titans og Carolina Panthers.

Oher ble enstemmig valgt til All-American ved Mississippi. Livet hans i sitt siste år i high school og første år i college er et av temaene i Michael Lewis' bok *The BlindSide: Evolution of a Game*, og var historien i filmen *[[The Blind Side]]* fra 2009 som vant en Academy Award.

## Tidlig liv
Michael Jerome Williams, Jr. ble født i Memphis, Tennessee som ett av Denise Ohers 12 barn. Moren var avhengig av alkohol og crack-kokain og faren, Michael Jerome Williams, satt ofte i fengsel. Han fikk lite oppmerksomhet og disiplin i løpet av sin oppvekst. Han gikk første og andre klasse om igjen, og gikk på elleve forskjellige skoler i sine første ni år som elev. Han ble plassert i et fosterhjem da han var syv år gammel, og alternerte mellom å bo i fosterhjem og være hjemløs. Ohers far hadde tidligere delt celle med Denise Ohers bror, og ble drept i fengsel da Oher var senior i high school.

Oher spilte amerikansk fotball i sitt freshmanår på en high school i Memphis. Han søkte om plass på Briarcrest Christian School etter at Tony Henderson, en bilmekaniker han bodde med i en kort periode, foreslo det. Hendersons sønn skulle begynne på skolen etter sønnens da avdøde bestemors ønske, og Henderson mente det var en god ide om Oher også begynte på skolen. Skolens amerikansk fotballtrener Hugh Freeze leverte Ohers søknad til rektoren, som gikk med på å ta inn Oher dersom han kunne fullføre et hjemmestudie først. Til tross for at Oher ikke klarte å fullføre studiet tok rektoren han inn etter at han innså at hans krav hadde gjort det umulig for Oher å gå inn i det offentlige skolesystemet.

Under Freeze og Tim Long, Briarcrests offensive line coach, ble Oher utpekt til Division II (2A) Lineman of the Year i 2003, og var på Tennessee All-States førstelag. Scout.com rangerte Oher som en 5-stjerners rekrutt og som den femte beste offensive lineman i landet. Før den sesongen og i de 20 månedene han hadde gått på Briarcrest hadde Oher bodd i flere forskjellige fosterhjem. I 2004 flyttet han inn med Leigh Anne og Sean Tuohy, hvis datter og sønn også gikk på Briarcrest, som etter en stund adopterte ham. Familien begynte å ta seg av Oher etter at de ble kjent med hans vanskelige oppvekst. De ansatte også en hjelpelærer som jobbet med ham 20 timer hver uke.

Oher fikk to letters, i friidrett og basketball. Han hadde i snitt 22 poeng og 10 rebounds per kamp og ble utpekt til All-State etter å ha hjulpet skolens basketballag til et sesongresultat på 27–6, og vant distriktstittelen som senior. Oher endte også opp på andreplass i delstaten i diskos som senior.

Ohers dårlige karakterer var et problem for hans sjanser til å bli akseptert inn i et NCAA-program. Han fikk eventuelt økt sin GPA fra 0,76 til 2,52 ved slutten av sitt seniorår, og kunne gå på en Division I-skole ved å fullføre et 10 dager langt nettbasert kurs fra Brigham Young University. Dette lot ham erstatte noen D- og F-karakterer i fag som engelsk med Aer. Med dette klarte han endelig å heve GPAen sin over minstekravet.

Ved slutten av sin seniorsesong deltok Oher i U.S. Army All-American Bowl i 2005.

## Karriere i college
Til tross for at han fikk stipendtilbud fra Tennessee, LSU, Alabama, Auburn og South Carolina, valgte Oher å spille under Ed Orgeron ved University of Mississippi, hvor hans verger Leigh Anne og Sean Tuohy hadde gått. Ohers avgjørelse om å spille for Ole Miss Rebels førte til en etterforskning fra National Collegiate Athletic Association (NCAA). Det første problemet var at Ohers GPA hadde vært for lav for kravene for et stipend til en Division I-skole da han fikk tilbudet fra Ole Miss. Problemet ble korrigert etter at Oher ble uteksaminert ved at han fullførte nettstudier ved Brigham Young University. Det andre problemet var Tyuohy-familiens eksisterende forhold med skolen og det faktum at Ole Miss ansatte Freeze tyve dager etter at Oher signerte sitt National Letter of Intent. Freeze insisterte på at hans stilling for Ole Miss ikke var et eksempel på en quid pro quo for å ha foreslått skolen for Oher, men snarere et resultat av hans eksisterende forhold med Ole Miss' offensive coordinator Noel Mazzone. NCAA fant ingen bevis for at Ole Miss hadde brutt NCAAs reglers ved å rekruttere Oher. Freeze ble derimot funnet skyldig i å ha kontaktet flere andre rekrutter i Memphis-området før han begynte å jobbe for Ole Miss.

Oher startet ti kamper som guard i sin første sesong for Ole Miss Rebels, og ble en freshman All-American på førstelaget. Etter å ha byttet posisjon til left tackle før 2006-sesongen ble han utpekt til forskjellige All-Conference og All-American-lag. Oher ble utpekt til Southeastern Conferences (SEC) andrelag som offensive lineman etter sin sophomore-sesong, og SECs førstelag som offensive lineman etter sin junior-sesong. Oher fant også suksess akademisk ved Ole Miss, med resultater på IQ-tester som var 20 til 30 poeng over resultatene hans da han ble målt i det offentlige skolesystemet i oppveksten og i college.

Den 14. januar 2008 erklærte Oher at han skulle registrere seg for NFLs draft i 2008. To dager senere ombestemte han seg og trakk seg fra draftet til fordel for å spille for Ole Miss i sin seniorsesong. Etter 2008-sesongen ble Oher enstemmig valgt til All-Americans førstelag, var æresstudent for andre gang (hans første gang var i sitt sophomoreår), og ble uteksaminert med en grad i strafferett i 2009.

### Priser og utmerkelser i college

*2005 Freshman All-American førstelag
*2005 All-Quad Freshman Chrome [AQFC] Tackle Letius førstelag
*2005 SEC All-Freshman førstelag
*2006 All-SEC andrelag
*2007 All-SEC førstelag
*2008 All-American førstelag
*2008 All-SEC førstelag
*2008 Shug Jordan Award for Southeast Offensive Lineman of the Year
*2008 Colonel Earl "Red" Blaik Leadership-Scholarship Award
*2008 Finalist for Outland-troféet
*2008 Finalist for Conerly-troféet
*2008 Semifinialist for Lombardi Award
*2008 SEC Jacobs Blocking Trophy

## Profesjonell karriere
Oher var allerede i 2008 sett på som toppkandidat for NFLs draft i 2009. Baltimore Ravens plukket Oher opp som #23 i første runde av draftet i 2009. Ravens hadde fått picket fra New England Patriots i bytte mot deres picks i første og femte runde.

### Baltimore Ravens

Den 30. juli 2009 signerte Oher en 5-årig kontrakt verd $13,8 millioner med Baltimore Ravens. Han begynte 2009-sesongen som right tackle, men ble flyttet til left tackle etter at Jared Gaither ble skadet. I uke åtte ble han flyttet tilbake til right tackle.

Oher startet hver eneste kamp i 2009, elleve som right tackle og fem som left tackle. Han spilte right tackle i sin første sluttspillkamp den 10. januar 2010 mot New England Patriots, og tillot ikke en eneste sack mens Ravens vant 33–14.

Oher endte opp på andreplass i avstemningen for Associated Press' NFL Offensive Rookie of the Year Award, med seks stemmer.

Før -sesongen ble Oher flyttet til left tackle. Under sesongoppkjøringen i 2011 annonserte Ravens at Oher igjen skulle flyttes til høyresiden. Den 3. februar 2013 vant Oher sin første Super Bowl ring etter at Ravens slo San Francisco 49ers 34–31 i Super Bowl XLVII.

### Tennessee Titans

Den 14. mars 2014 signerte Oher en 4-årig kontrakt verdt $20 millioner med Tennessee Titans. Oher startet elleve kamper for Titans før han ble plassert på injured reserve 13. desember etter å ha gått glipp av to kamper med en tåskade. Pro Football Focus rangerte Oher som #74 av 78 tackles i NFL i 2014-sesongen. Oher ble frigitt av Titans 5. februar 2015.

### Carolina Panthers
Den 6. mars 2015 signerte Oher en 2-årig kontrakt verdt $7 millioner med Carolina Panthers. Dave Gettleman, Panthers' GM sa at Oher skulle være lagets startende left tackle ved sesongstart til tross for at Oher underpresterte i Tennessee, og sa "We did our homework on Michael, and we feel very strongly that he can be an answer for us. He'll be inserted at left tackle, and we'll go from there." Oher påpekte at Cam Newton spilte en stor rolle i hans avgjørelse om å signere med Carolina, og hans første sesong med Panthers ble også hans beste på profesjonelt nivå. Oher var på banen for 98,4% av lagets snaps, tillot kun fire sacks–delt for åttende færrest i ligaen–og fikk kun tre straffer mot seg for 25 yards.

Den 7. februar 2016 var Oher på laget som spilte i Super Bowl 50 mot Denver Broncos, hvor Panthers tapte 24–10.

Den 17. juni 2016 signerte Oher en 3-årig kontraktforlengelse med Panthers verdt $21,6 millioner med $9,5 millioner garantert. Oher ble plassert på injured reserve 25. november 2016 med en hjernerystelse, etter kun å ha spilt tre kamper i 2016-sesongen.

Den 20. juli 2017 ble Oher frigitt av Panthers.

## Bøker
Oher er ett av emnene i Michael Lewis' *The Blind Side: Evolution of a Game* fra 2006. Før boken ble lansert ble utdrag fra den publisert i *[[The New York Times Magazine]]* som "The Ballad of Big Mike". Ohers del av boken ble senere brukt for filmen The Blind Side, regissert av John Lee Hancock. Filmen ble utgitt i USA 20. november 2009. Quinton Aaron spiller Michael Oher, sammen med Sandra Bullock og Tim McGraw. Filmen ble nominert for en Oscar i kategoriene "Beste film" og "Beste kvinnelige hovedrolle"; Bullock vant prisen for beste kvinnelige hovedrolle.

Oher skrev en selvbiografi, *I Beat The Odds: From Homelessness to The Blind Side and Beyond*, som ble lansert i 2011.

## Tuohy-familien
I august 2023 saksøkte Oher Leigh Ann og Sean Tuohy for å ha opprettet et vergemål istedenfor å ha adoptert ham som gav dem full rett til å drive forretning i hans navn. Han anklaget dem for å ha brukt denne makten til å sørge for en avtale som betalte dem og deres to barn flere millioner dollar for filmen *[[The Blind Side]]* mens Oher ikke fikk noe.

Oher ba retten om å avslutte vergemålet og finne en kjennelse som hindret dem i å bruke hans navn eller person. Søksmålet ber også om en full oversikt over pengene Tuohy-familien tjente på å bruke Ohers navn, en andel av inntekten samt oppreisning.

## Referanser


## Eksterne lenker
* 
* 
* 
* 
*  Author Michael Lewis Tackles Football's 'Blind Side' på NPR.org
*  Profil for Carolina Panthers
*  Profil for Tennessee Titans
* Profil for Baltimore Ravens